ཁེ་འདོད་དང་གྲགས་འདོད་ཙམ་ཡོངས་སུ་དོར་སྟེ་ཁོང་གིས་སྔར་ལས་ལྷག་པར་ནན་ཏན་གྱིས་ཉམ་ཐག་ནད་པའི་ལས་ལ་གཞོལ་ཞིང་།སློབ་ཁྲིད་གནང་བ་དང་མི་སྣ་བསྐྱེད་སྲིང་བྱས།དགུང་ལོ་བགྲེས་ནའང་ད་ལྟ་ད་རུང་བླ་བྲང་དང་།ཀན་སུའུ་བོད་སྨན་གསོ་རིག་ཞིབ་འཇུག་གླིང་།ཁ་རྒྱ་དགོན།སྐུ་འབུམ།རྭ་རྒྱ་དགོན།རྔ་བ་བོད་སྨན་ཁང་སོགས་སུ་ཕེབས་ཏེ་དངོས་སུ་སློབ་ཁྲིད་དང་དབང་ལུང་ཁྲིད་གསུམ་གང་མང་གནང་།སྔ་གཞུག་ཏུ་སློབ་མ༢༡༠༠ལྷག་ཙམ་བསྐྱངས།སློབ་བུ་ལ་ཤས་ནི་བོད་ཀྱི་གསོ་རིག་ཆེད་ལས་མཁས་དབང་གི་གོ་ཐོབ་དང་རྒྱལ་ཡོངས་ཀྱི་གསོ་རིག་གླེང་སྟེགས་སུ་སྐད་གྲགས་འབར་བ་ཡོད།